Ахаль çÿлевĕç

Çӳлевĕç, евразири çӳлевĕç (Lynx lynx), кушак йышши чĕрчун. Унăн кĕлетки 76-106 сантиметр тăршшĕ, çӳллĕшĕ 55-65 сантиметр, йывăрăшĕ -20 килограмм таран пулать. Çӳлевĕç - вăрман чĕрчунĕ. Пысăк вăрмансенче пурăнать. Ытларах мулкачсене тапăнать. Çӳлевĕçе ăçта вăрман мулкачĕ йышлă, çавăнта асăрхама пулать. Ку кушак пĕччен пурăнама кăмăллать. Сунара çӳлевĕç каçхине е ирхине ирех тухать. Мулкачсăр пуçне тилĕпе кашкăр çурисене, хир качакин путеккине, юр айĕнчи ăсансемпе пăчăрсене, шăшисене тытма пултарать. Çӳлевĕçсен чупас вăхăчĕ - нарăспа пуш уйăхĕ. Ун чухне вĕсем ытти кушаксем пекех макăраççĕ, мăрлаççĕ. Çу е çĕртме уйăхĕсенче ами 2-4 çура тăвать. Çӳлевĕçсем 25 çул таран пурăнма пултараççĕ, анчах та ĕмĕрĕ нумай чухне 10-12 çултан иртмест.

 Каçăсем 
 «Чул ĕмĕр, чул хăвăлĕсем, çӳлевĕçсем» — фотогалери.

Категори:Кушак йышшисем 

Категори:Чĕрчунсем
Категори:Чĕрчунсем, алфавитпа